Johannes Yrttiaho

Johannes Santeri Yrttiaho (s. 22. tammikuuta 1980 Turku) on suomalainen vasemmistoliittolainen poliitikko ja kansanedustaja vuosina 2019–2023 sekä uudelleen vuodesta 2024 lähtien. 

Yrttiaho palasi kansanedustajaksi heinäkuussa 2024 kansanedustaja Li Anderssonin tultua valituksi Euroopan parlamenttiin.

 Elämä 
Yrttiaho on valmistunut Turun yliopistosta filosofian maisteriksi pääaineena Suomen historia. Kuntaliitto valitsi hänen pro gradu -tutkielmansa vuoden 2013 parhaaksi kuntagraduksi. Tutkielman aiheena oli Turun sähköhuollon murroskausi vuosina 1919–1929.

Yrttiaho on toiminut Teollisuusliiton suurimmanhttps://www.teollisuus49.fi/esittely/ ammattiosaston Turun teollisuustyöväen ammattiosasto 49:n tiedottajana.

Aiemmin Yrttiaho on työskennellyt muun muassa entisen kansanedustajan Esko-Juhani Tennilän eduskunta-avustajana.

Yrttiahon isä oli vuosina 2007–2015 kansanedustajana toiminut Jyrki Yrttiaho.https://www.aamuset.fi/uutiset/1612851913/Vasemmistoliiton+piiri+paattaa+Jyrki+Yrttiahon+ehdokkuudesta 

 Poliittinen ura 
Yrttiaho on ollut aktiivisesti mukana Turun kunnallispolitiikassa vuodesta 2004 ja kaupunginvaltuustoon hänet valittiin ensimmäisen kerran vuoden 2008 kunnallisvaaleissa. Hän on ollut Turussa kaupunginhallituksen jäsen vuosina 2015–2019, sekä jäsenenä kasvatus- ja opetuslautakunnassa, joukkoliikennelautakunnassa ja tarkastuslautakunnassa ja Turun ylioppilaskyläsäätiön valtuuskunnassa. Maakunnallisessa politiikassa hän on ollut Varsinais-Suomen maakuntavaltuutettu.

Vasemmistoliitossa Yrttiaho on ollut puoluevaltuuston, Varsinais-Suomen piirihallituksen sekä Turun kunnallistoimikunnan jäsen, joista kahdessa jälkimmäisessä hän on toiminut myös varapuheenjohtajana.

Vuoden 2019 eduskuntavaaleissa Yrttiaho keräsi 2 636 ääntä ja tuli valituksi eduskuntaan. Eduskunnassa Yrttiaho oli jäsenenä talousvaliokunnassa ja tarkastusvaliokunnassa, jonka lisäksi hän oli jäsenenä Yleisradion hallintoneuvostossa. Lisäksi hän on ollut lakivaliokunnan jäsenenä.

Huhtikuussa 2022 Yrttiaho erotettiin Elina Sandelinin ohella Turun vasemmistoliiton valtuustoryhmästä yksimielisellä päätöksellä. Erottamisen syyksi kerrottiin kokonaisvaltainen luottamuksen menetys, epäasiallinen käytös ja yhteisesti sovittujen toimintatapojen noudattamatta jättäminen. Yrttiaho kiisti valtuustoryhmän tekemät syytökset ja piti erottamistaan suurena virheenä. Todellinen syy erottamiseen oli Yrttiahon mukaan se, että hän oli kritisoinut näkyvästi muun muassa Turun pormestarisopimusta, terveysasemakriisin puutteellista hoitamista, massiivisia rakennushankkeita sekä kaavoitusaikeita Parkin kentälle ja Itsenäisyydenaukiolle.

Valtuustoryhmästä erottamisen jälkeen Yrttiaho huomautti jatkavansa valtuustotyötä normaaliin tapaan ja olevansa edelleen vasemmistoliiton kaupunginvaltuutettu, kansanedustaja sekä aluevaltuutettu. Varsinais-Suomen hyvinvointialueen valtuustoon Yrttiaho valittiin vuoden 2022 aluevaaleissa puolueensa toiseksi suurimmalla äänimäärällä. Aluevaalien 2025 ehdokasasettelun aikana hänet poistettiin ehdokaslistoilta.https://www.is.fi/politiikka/art-2000011059582.html

Yrttiaho äänesti yhtenä seitsemästä kansanedustajasta Suomen Nato-jäsenhakemusta vastaan ja kritisoi Nato-jäsenyyttä voimakkaasti. Hän jäi valitsematta eduskuntaan vuoden 2023 eduskuntavaaleissa ensimmäisen kautensa jälkeen. Eduskuntavaaleissa 2023 Yrttiaho sai 1 630 ääntä jääden  ensimmäiselle varasijalle. Hän palasi eduskuntaan heinäkuussa 2024 Li Anderssonin siirryttyä europarlamenttiin.

 Näkemykset 
 Arvot 
Yrttiaho sijoittuu vaalikonevastausten perusteella vasemmistoon.  Helsingin Sanomien vaalikoneen käyttämällä GAL–TAN-jakaumalla Yrttiahon näkemykset ovat kallellaan liberaalivihreyteen (GAL). HS:n vaalikoneeseen Yrttiahon antamissa näkemyksissä korostuu voimakkaimmin vasemmistolaiset mielipiteet.

 Kannanotot 
Joulukuussa 2021 Yrttiaho kutsui Marinin hallituksen F35-hävittäjähankintapäätöstä historialliseksi virheeksi.https://www.uusisuomi.fi/uutiset/f-35-paatos-historiallinen-virhe-vasemmalta-heti-raju-reaktio-suomen-havittajakauppaan/b7dd9a5e-9a6c-4596-b081-7b8ec335947e Maaliskuussa 2025 hän kritisoi Orpon hallitusta jättäen perustuslakivaliokunnan lausuntoon eriävän mielipiteen yrityksestä rajoittaa tieteen vapautta, kun hallitus esittää tutkimusrahoituksen ja tutkimuksen määrittelemistä kulloisenkin ulkopolitiikan virallisen linjan ynnä laissa epämääräisiksi jäävien kansallisen turvallisuuden ja kansallisten velvoitteiden mukaan.

 Vaalimenestys 
 Kunnallisvaalit Vuosi Kunta Äänet Tulos 2008 Turku 436 valittiin  2012 Turku 700 valittiin  2017 Turku 1 119 valittiin  2021 Turku 731 valittiin  2025 Turku 838 valittiin      Eduskuntavaalit Vuosi Vaalipiiri Äänet Tulos 2015 Varsinais-Suomi 2 930 varalla  2019 Varsinais-Suomi 2 636 valittiin  2023 Varsinais-Suomi 1 630 varalla 

 Aluevaalit Vuosi Hyvinvointialue Äänet Tulos 2022 Varsinais-Suomi 1 283 valittiin 

 Lähteet 

 Aiheesta muualla 

 Johannes Yrttiahon kotisivut

Luokka:Nykyiset kansanedustajat
Luokka:Vasemmistoliiton poliitikot
Luokka:Turun kaupunginvaltuutetut
Luokka:Varsinais-Suomen vaalipiiri
Luokka:Vuonna 1980 syntyneet
Luokka:Elävät henkilöt
Luokka:Varsinais-Suomen aluevaltuutetut